
PLANAVIMO DARBŲ PROGRAMA 
KOREGUOJAMO DETALIOJO PLANAVIMO DOKUMENTUI RENGTI

1. Planuojamos teritorijos adresas: Nugalėtojų g. 14P, žemės sklypas (kadastro 
Nr. 0101/0013:0077)
2. Planuojamos teritorijos plotas: 0,1350 ha
3. Planavimo organizatorius: Vilniaus miesto savivaldybės administracijos direktorius, Konstitucijos pr. 3, Vilnius.
4. Planavimo pagrindas: Fizinių ir juridinių asmenų prašymas.
5. [bookmark: _Hlk89156966][bookmark: _Hlk98765862][bookmark: _Hlk98666677][bookmark: _Hlk89157008]Planavimo uždaviniai: koreguoti Vilniaus miesto valdybos 2001 m. kovo 29 d. sprendimas Nr. 565V „Dėl teritorijos dalies tarp Nemenčinės pl., Ežerėlių, Nugalėtojų ir Pasakų gatvių nedidelių veiklos mastų detaliojo plano sprendinių tvirtinimo“ patvirtinto detaliojo plano  (registro Nr. T00054501) sprendinius žemės sklype Nugalėtojų g. 14P (kadastro Nr. 0101/0013:0077) inicijavimo sutarties pagrindu: nekeičiant pagrindinės tikslinės žemės naudojimo paskirties padalinti žemės sklypą į du žemės sklypus, padalintiems žemės sklypams nustatyti vienbučių ir dvibučių gyvenamųjų pastatų teritorijos ir komercinės paskirties objektų teritorijos žemės sklypų naudojimo būdus ir teritorijos naudojimo reglamentus vadovaujantis Vilniaus miesto savivaldybės teritorijos bendruoju planu (registro Nr. T00086338).
Pagal Vilniaus miesto savivaldybės teritorijos bendrąjį planą planuojama teritorija patenka į AUK-2-2 funkcinę zoną.
6. Nagrinėjama teritorija: Gatvėmis ir užstatytais žemės sklypais apribotas kvartalas, į kurį įeina planuojama teritorija (pažymėta pridedamoje schemoje). 
7. Papildomi planavimo uždaviniai: numatyti funkcinius bei kompozicinius ryšius su gretimomis teritorijomis, susisiekimo komunikacijas ir joms funkcionuoti reikalingų servitutų poreikį, suformuoti optimalią urbanistinę struktūrą, vertinti nagrinėjamos teritorijos (numatomų sprendinių įtaką patiriančios) kraštovaizdį, esamas ir (ar) suplanuotas urbanistines struktūras, inžinerinę ir socialinę infrastruktūrą. 
8. Papildomi reglamentai: teritorijos tūrinės ir erdvinės kompozicijos reikalavimai, automobilių stovėjimo aikštelių išdėstymas, norminių želdynų išdėstymas.
9. Tyrimai ir galimybių studijos:  Nereikalingos.
10. SPAV reikalingumas: Neprivalomas
11. Atviras konkursas geriausiai urbanistinei idėjai atrinkti: Nereikalingas. 
12. Detaliojo planavimo koregavimo etapai: Parengiamasis, rengimo ir baigiamasis etapai. 
13. Sprendinių nepriklausomas profesinis vertinimas: nereikalingas. 
14. Viešumo užtikrinimas: Vyriausybės nustatyta tvarka viešai paskelbia priimtą sprendimą dėl detaliojo plano rengimo pradžios, planavimo tikslų ir planavimo darbų programą.
15. Planavimo terminai: nurodomi teritorijų planavimo proceso iniciavimo sutartyje.
16. Derinimo procedūra: detalųjį planą derinti su planavimo sąlygas išdavusiomis institucijomis ir nustatyta tvarka kompleksiškai Teritorijų planavimo komisijoje. 
17. Kiti reikalavimai: trūkstamus planavimui pradinius duomenis organizatorius paveda surinkti rengėjui. Projektą rengti ant skaitmeninių žemėlapių, panaudojant M 1:500-M1:1000 duomenis (detaliojo plano rengėjas gali papildomai naudoti ir kitus mastelius). Pateikti GIS aplinkoje kompiuterinėje laikmenoje.

